JohanHeinsen/ENO huggingface dataset:
Aalborg Stiftstidende, 1831-08-13
Forpagtning. Willestrup Hovedgaard, beliggende i Hindsted Herred, Aalborg Amt, tilhørende den kongelige Kasse, dens Avling, agtes, ifølge det kongelige Rentekammers Ordre, opraabt til Bortforpagtning i 10 paa hinanden følgende Aar, fra 1ste Mai 1832. Gaardens Areal udgjør circa 240 Tønder Agerland, 50 Tdr. England og 60 Tdr. Hedeland. Af Agerjorderne drives 180 Tdr. Land, inddeelte i 10 Vange, ved Hoverie, det Øvrige uden Hoverie. Den aarlige Udsæd er 40 a 4 Tdr. Rug, 20 a 25 Tdr. Byg, 25 a 30 Tdr. Havre, 8 a 10 Tdr. Bælgsæd eller Boghvede, samt 60 Tdr. Kartofler. Ved Forpagtningens Tiltrædelse vil Vintersæden, saavelsom den Vaarsæd Aarstiden og Veirliget tillader, være nedlagt, og de behøvende Sædekorn forøvrigt blive Forpagteren overleveret, Alle Engene, der aarligen afgive imellem 150 og 180 Læs Høe, bjerges ved Hoverie. Heden er skikket til Opdyrkning, hvormed er begyndt. Under Forpagtningen hæves Tienderne in natura af omtrent 25 Tdr. dobbelt tiendeydende Hartkorn i Astrup og Rostrup Sogne. Besætningen har hidindtil været 8 Arbeidsbeste, 10 Huusholdningskøer, 60 Stkr. Stude og 100 Stkr. Faar, men hvilken vil noget kunne udvides naar den Driftsmaade, som i de senere Aaringer har været brugt, fremdeles fortsættes. Skulde Forpagteren ønske det kan med Forvagtningen følge Besætning, Avlsredskaber og øvrige til et Avlsbrug, som det Omhandlede, behøvende Jnventarier. Auctionen er af vedkommende Auctionsdirecteur beramme, at afholdes her paa Gaarden, Onsdagen den 31te August først kommende, om Formiddagen Kl. 10, og Conditionerne, det ere favorable for Forpagteren, ere forinden til Eftersyn hos Undertegnede. Willestrup, den 29de Juli 1831. Wegener, Forvalter. Willestrup Mølle, beliggende tæt ved Hovedgaarden Willestrup, med tilliggende Jorder, bliver, efter det Kongelige Rentekammers Ordre, opraabt til Bortforpagtning i 10 paa hinanden følgende Aar, regnet fra 1ste November førstkommende. Møllen, der er ansat for priviligeret Mølleskylds Hartkorn 8 Tdr. 4 Skpr., har aldrig Vandmangel og er bekjendt for sin behagelige og for Søgning af Møllegjæster fordeelagtige Beliggenhed. Jorderne, der ligge i Nærhed af Møllen, ere af ret god Bonitet og derpaa kan holdes 2 Heste og 4 a 6 Køer. Auctionen er af vedkommende Auctionsdirecteur berammet at afholdes paa Willestrup Hovedgaard den 31te Dennes, om Formiddagen Kl. 10, og Conditionerne ere forinden til Eftersyn hos Undertegnede. Willestrup, den 5te August 1831. Wegener.
Aalborg Stiftstidende, 1831-08-13
Forpagtnings Auction. Meieriegaarden Aarupgaard i Tamdrup Sogn, Skanderborg Amt, bliver ifølge det Kongelige Rentekammers Ordre af 25de i f. M. ved offentlig Auction, som afholdes paa selve Gaarden den 7de September førstkommende, om Formiddagen Kl. 10, stillet til Bortforpagtning i 9 paa hinanden følgende Aar, fra 1ste Mai 1832 til 1ste Mai 1841. Denne Gaard staaer for 12 Tdr. Ager og Engs ufrie Hartkorn med et Areal af circa 160 Tønder Land gode Jorder, og hvortil kan avles 100 Læs Enghøe. Conditionerne henligge til Eftersyn hos undertegnede constituerede Godsforvalter, der paaviser Eiendommen. Bygholm, den 31te Juli 1831.
Aalborg Stiftstidende, 1831-08-15
Blandede Efterretninger. Man vil i London have Vished om, at Franske mændene have erklæret alle D. Miguels Krigskibe, som de toge i Lissabon, for gode Priser, hvorved han altsaa mister sin hele Sømagt paa de 2 Corvetter nær, som allerede iforveien vare indbragte til Brest og som ville blive tilbagegivne, fordi de vare tagne før Fjendtlighedernes Udbrud. Ligeledes ville alle de opbragte Handelskibe blive frigivne. Jmidlertid synes den et andet Sted yttrede Mening rimeligere, at Frankrig nemlig blot agter at beholde dem som Pant for den Sum, Don Miguel har forpligtet sig til at betale i Proces omkostninger. De Betingelser, som Admiral Roussin forelagde D. Miguel og som denne har antaget, ere følgende: 1) Frigivelse af alle formedelst politiske Meninger fængslede Franskmænd. 2) Erstatning for alle lidte Tab. 3) Betaling af Expeditionens Omkostninger. 4) Jndrykkelse af den Frankrig tilstaaede fyldestgjørelse i Hoftidenden og det i saadanne Udtryk, som Admiralen maatte bestemme. 5) Afsættelse af de Dommere, der have afsagt Dommen over de fornrettede Franskmænd. Af disse betingelser hører især No. 4 til de strænge Conditioner. Jøvrigt har Admiralen berettet, at han ikke skjønner at der i Portugal er noget betydeligt Parti imod D. Miguel; (de vigtigste og farligste af hans Modstandere sidde vel ogsaa i Fængslerne) og det bliver altsaa et Spørgmaal, hvorvidt den Expedition, der siges at skulle afgaae fra Terceira, vil kunne udrette noget. Denne Expeditions Hensigt skal være at faae D. Maria udraabt til Dronning, men iøvrigt vil man ikke paatvinge Landet nogen Constitution, efterdi man har fundet, at Modpartiet er for stort.
Aalborg Stiftstidende, 1831-08-15
Det franske Armeecorps i Algier er, som det synes, ikke i den glædeligste Forfatning. Moniteuren selv beretter, at Araberne har gjort et hidsigt Anfald paa et Punkt udenfor Byen, som Franskmændene holdt besat, hvilket Angreb blev tilbageslaaet af de Franske under General Bertheenes egen Anførsel. Private Efterretninger fortælle reent ud, at Algier er indstuttet af Araberne, og at den franske Fregat, Artemisie, som var anløben Stadens Havn og havde Hertugen af Joinville (Kongens Søn) ombord, desaarsag atter havde forladt samme.
Aalborg Stiftstidende, 1831-08-15
J et engelsk Blad, der indeholder adskillige Betragtninger over den nyeste Ministerialforandring i Frankrig, anstilles en Sammenligning mellem Casemir Perrier og Hertugen af Vellington. Man seer af denne Artikel, at Hr. Perrier skal have attraaet en meget nøie Forbindelse med England med Hensyn til de polske Anliggender, men at hans Forslag desangaaende er bleven forkastet af det engelske Cabinet. Saa stor endogsaa, siger samme Blad videre, vore Ministres Sympathie for Polen er, saa gaves der dog visse politiske Grunde, som gjorde det nødvendigt, at vor Jndblanding maatte beroe paa en særegen Basis. Maaskee er England bange for at tabe Hannover, eller maaske de mene, at de stakkels fattige Polakker ikke kan betale et passende Honorar.
Aalborg Stiftstidende, 1831-08-15
J Hamborg har der nu ogsaa været en Slags Tumult; men paa hvis egentlige Anledning og Beskaffenhed man ikke skal blive synderlig klog ved den korte og mystiske Beretning om samme, der læses i de hamborgske Blade. Den lyder saaledes: J tvende Aftener har nogle Uroligheder funden Sted i Forstaden St. Georg, som i det Væsentlige kun kunde give Anledning til nogen Opmærksomhed ved den i store Stæder, sædvanlige Sammenstimlen af nysgierrige Mennesker. Jmidlertid blev denne ubetydelige og til benævnte Forstad sig indskrænkende Uorden let standset og sammes Ubetydelighed har ogsaa tydelig vist sig derved, at den kun fandt Sted sildig om Aftenen, medens derimod om Dagen den største Rolighed herskede overalt. Mindre kunde der vel ikke siges om en saadan Begivenhed i en Fristat, og høist comisk er det tillige, at Beretningen, paa en ubetydelig Partikelforandring nær, er aldeles ordret i Liste der Børsenhalle og Corresp.
Aalborg Stiftstidende, 1831-08-15
En Skrivelse fra den sachsiske Grændse giver noget Haab om en fredelig Bilæggelse af de polske Anliggender ved Preussens Hielp (hvor maaskee Politiken har forandret sig tilligemed Ministeriet.) Vort Haab, skrives der, om en Nærmelse mellem de krigførende Parter, bestyrkes ved Efterretninger fra Topliz, Kongen af Preussens nærværende Opholdsted, hvorhen den polske Fyrste Radzivil har begivet sig som Underhandler. Ogsaa Keiseren af Rusland skal i Anledning af de Ødelæggelser, som Cholersygen anretter i hans Stater, være mere tilbøielig til en Udsoning end forhen og have meddeelt Grev Paskevitsch meget udstrakte Fuldmagter til Afsluttelsen af en Vaabenstilstand. At den myrdede General Gielgud nu almindelig anstes som en Forrædder, sees af følgende bemærkning i den polske Statstidende: Til det sidste Øieblik har man troet General Gielgud; hans unyttige Side marscher til Kiedany, hvor der ingen Fjende var; hans Tøven med at angribe Viina, indtil Russerne det havde forstærket sig, og endelig hans Uvirksomhed i Rosienna, indtil hele den russiske Hær rykkede frem, alt dette aabnede endnu ikke Øinene paa vor stakkels Armee. Alle fornuftige Mænd blandt de høiere Officerer, alle Borgere i Litthauen erklærede høit, at han var uværdig til Overcommanden, da saamange Facta tydelig nok røbede hans Mangel paa Talent og den Fare, for hvilken han udsatte Fædrenelandets Sag; dog den tillidsfulde Hær tilskrev dette andre Jntriguer mod Generalen og troede ham saalænge, indtil endelig Tingenes sørgelige Tilstand ikke tillod nogen Tvivl længere. Øieblikket kom, da denne General blev demaskeret, og vor patriotiske Hær kunde ikke give sig noget Raad. Den vilde kjæmpe til sidste Mand, men da forlod hiin den med den Deel, som han havde forført, og vilde overtale den anden til at nedlægge Vaabnene. I dette Øieblik traf den retfærdige Straf Forrædderen, dog desværre forsildigt; Landets Sag har lidt et farligt Stød. Til den lille polske By Koziegiov, tæt ved den schlesiske Grændse, skal Cholerasygen være bragt ved en Pige, der tjente i Krakau, men hvis Forældre boede i hiin By. Da hun nemlig engang besøgte dem, medbragte hun noget Klæde, som hun havde kjøbt i Kra kan. Strax samme Dag bleve Forældrene syge, og den følgende Dag var hele Familien, som bestod af 8 Personer, død. Ogsaa nogle Venner af Familien, som borde i to forskjellige Huse og havde beseet himt fatale Stykke Klæde, bleve smittede. Underligt synes det, et Pigen, som selv bragte Klædet, ikke først blev angreben, men dette kan dog maaskee forklaves deraf, at der ikke yttrede sin smittende Kraft, saalænge det var udsat for Luftens Paavirkning. At iøvrigt denne Sygdom ikke skaanet nogen Alder, sees af en Annouce i Hamb. Correspondent fra den russiske Collegieraad v. Strupe i Petersborg, hvori han anmelder sin Datters Død af Chalera. Barnet blev kun 1 Aar og 9 Maaneder gammel. mod Cati den 10de om en Sum af 2 Mill. og 63000 Franes. De Rettigheder som vare tilstaaede Staden Cadi(som Frihavn) ere atter blevne den berøvede, fordi den ikke var istand til at udrede den aarlige Afgivt, som herfor skulde erlægges.
Aalborg Stiftstidende, 1831-08-15
J Nærheden af Aabo er et Jordstykke af 300 Alens Længde og 75 Alens Brede pludselig sjunken ned i Elven Hietamæki, og danner siden en Ø deri. Dom Pedro, skrives der fra Paris, som bestandig tituleres her Keiser, har nylig havt Besøg af Kongen, Hertugen af Orleans, Premierministeren, Krigsministeren og Ministeren for Oplysningen. Kongen har ved Hr. Perier ladet ham tilstille Jnsignierne af Æreslegionens Storkors.
Aalborg Stiftstidende, 1831-08-15
Fædrenelandet. Væddeløbet ved Oldesloe den 1ste og 2den i denne Maaned.
Aalborg Stiftstidende, 1831-08-15
Saa mærkværdigt som Væddeløbet var her ifjor, som det første der fandt Sted i Landet, saa interessant var dette for iaar, ved det Antal af udmærket skjønne Heste, og ved det talrige Befog af Fremmede, vel tildeels foranlediget ved den almindelige Standsning i Handelen og Tidernes Tryk.
Aalborg Stiftstidende, 1831-08-15
Den 1ste August. Hs. Durchl. Hertug Frederik af Augustenborg overtog atter Dommerposten. Til 1ste Løb for 800 Species, udsatte af Magistraten i Oldesloe, concurerede kun Hertugens, Grever og Baroners samt andre Adeliges Heste. Greven af Plessens Principessa vandt Seiren ved Forspringer af en Halslængde. Det andet Løb for 100 Species, udsatte af Hs. Majestæt Kongen, var for Landmændene. Der meldte sig kun fem, skjøndt mangfoldige, flere Dage iforveien, havde prøvet Banen. Præmien vandtes af en Gaardmand Lienau. Her tildrog sig det Uheld, at en af de andre Hestes Ryttere styrtede (men ikke under Væddeløbet) og døde paa Stedet. Det 3die Løbs 1ste Præmie, en af Hs. Kgl. H. Prinds Christian udsat Pocat, vandt en Proprietair Lichtwaldt, og den 2den, som var den halve Deel af Jnteressenternes Jndsats a 200 Species, vandt Hs. Durchl. Hertugen af Augustenborgs Øiebitschs.
Aalborg Stiftstidende, 1831-08-15
Den 2den August. Man var meget spændt paa Væddeløbet idag for den af Hs. M. Kongen udsatte Præmie af 400 Species, da otte Heste hertil vare anmeldte. En, Greve af Hahn tilhørende, Hoppe, Clementine, der ogsaa udmærkede sig ved Løbet for de 800 Species, vandt denne Præmie; men interessantes var Løbet for den af Hendes D. Hertug. Louise Sophie til S. H. S. Augustenborg udsatte Pocal. Greverne Hahn og Plessens, Baron v. Biehls og Propr. Lichtwaldts Heste gjorde sig Seiren ved afvexlende Fortrængen saa stridig, at Grev Hahns Busephales kun ved en Halslængdes Forspring i sidste Øieblik vandt Prisen. Slutningspræmien, Halvdelen af Jnteressenternes Jndsats a 20 Species, vandt Baron von Biehls Sveepstakes, der dog kun havde en Halslængdes Forspring for Hs. Durchl. Hertugen af Augustenborgs Diebitsch.
Aalborg Stiftstidende, 1831-08-15
En i Jyllands bedste Egne beliggende Eiendom af noget over 5 Tdr. Hartkorn, hvori meer end fornøden Skov og Tørvejord, hvis aarlige Usæd er 9 Tdr. Vintersæd, 22 Tdr. Byg, 30 Tdr. Havre, foruden Bælgsæd og Kartofler, af Høavling 100 Læs. Bygningerne ere ganske nye, med et skjønt grundmuret og teglhængt Stuehuus, en Smedie og Teglværk ved Gaarden, er underhaanden at faae tilkjøbs paa billige Vilkaar, naar Liebhabere snarest mulig ville henvende dem til Procurator Kastrup paa Jordberggaard pr. Skanderborg.
Aalborg Stiftstidende, 1831-08-15
Døde. Ulricke S. L. Bülov, døde i St. Hans Hospital paa Vilstrupgaard.
Aalborg Stiftstidende, 1831-08-15
Bekjendtgjørelser. Onsdagen den 24de Dennes om Eftermiddagen Kl. 7 afholdes en Generalforsamling i Selskabet. Aalborg, i Directionen for det dramatiske Selskab, den 15de August 1831.
Aalborg Stiftstidende, 1831-08-15
Undertegnede er bleven frastiaalet et Mahognie=Theeskrinmed 2de Rum i, Laas og Nøgle med Mæssing=Beslag; skulde samme blive falbuden til Salg, bedes at det behagelig maatte blive anholdt og leveret sin Eier, som for Anholdelsen skal og vil paaskjønne samme. Aalborg, den 15de August 1831. Brønnum, Forstander.
Aalborg Stiftstidende, 1831-08-15
En Gartner og Skytte ønsker sig Condition, til 1ste Rovember, paa en Herregaard. Paa Stiftsbogtrykkeriet, hvor hans anbefalende Skudsmaal ligger til behagelig Eftersyn, erfares det nærmere.
Aalborg Stiftstidende, 1831-08-15
Et Par smaa men smukke Karreet Lygtet ønskes tilkjøbs. Den Søgende anvises fra Stiftsbogtrykkerier.
Aalborg Stiftstidende, 1831-08-15
At Fornyelsestiden til 4de Klasse af det 84de Kongl. Kjøbenhavnske Klasse=Lotterie er udløbet den 22de Dennes bringes herved i behagelig Erindring. Aalborg, den 15de August 1831. Bech.
Aalborg Stiftstidende, 1831-08-15
Skaftebyg og Havre sælges til billig Priis af S. Bierring.
Aalborg Stiftstidende, 1831-08-15
Et Huus paa fire Fag i Nørresundby, er underhaanden at faae tilkjøbs hos Nicolay Andersen.
Aalborg Stiftstidende, 1831-08-15
Kalk Udsalget ved Gudumlunds Fabrique er fremdeles bestemt for Steenkalk 1 Rbd. og lædskeet eller Meelkalk 3 Mk. 3 s. pr. Tde., hvortil samme paa sædvanlige Vilkaar kan erholdes. Wilhelmsen.
Aalborg Stiftstidende, 1831-08-15
Gode Flensborger Tagsteen faaes hos F. J. Koefoed.
Aalborg Stiftstidende, 1831-08-15
Et lidet Partie Hvede er tilkjøbs hos F. J. Koefoed.
Aalborg Stiftstidende, 1831-08-15
Det Sted som beboes af Hr. Captain v. Hofmann i N. Sundbye er underhaanden at faae tilkjøbs, derom accorderes med examinatus juris A. Møller sammesteds.
Aalborg Stiftstidende, 1831-08-15
J Forbindelse med min foregaaende Bekjendtgjørelse, maa jeg ikke undlade at underrette mine Venner og Bekjendte om, at jeg nu er flyttet fra Aalborg, og herefter beboer mit strax udenfor Østerport beliggende Sted. Thornsted, den 9de August 1831. P. Bønnelykke.
Aalborg Stiftstidende, 1831-08-15
For en Seminarist, som tillige giver Underviisning i det tydske Sprog, er en Huuslærer-Plads ledig til 1ste Nybr. hos Nielsen paa Aastrup pr. Hjørring.
Aalborg Stiftstidende, 1831-08-15
Fra Pressen i Randers er udkommen: Frimodige Yttringer over Danmarks Landboforfatning. Ved Malthe Bruun Nygaard, Justitsraad og Jordegodseier. Dette Skrivt (6 Octav=Ark fiort) faaes heftet for 3 Mk. 4 s. hos Rottbøll Sadolin.
Aalborg Stiftstidende, 1831-08-15
Kirsebærviin er at bekomme hos P. Weile.
Aalborg Stiftstidende, 1831-08-15
Christiania hamrede Bouteiller kan faaes i større og mindre Partier hos P. Weile.
Aalborg Stiftstidende, 1831-08-15
Af Umyndiges Midler kan 1391 Rbd. 3 Mk. 8 1/2 s. Repræsentativer strax, imod anordnet Sikkerhed, erholdes tillaans. Aalborg, i Overformynderiet den 9de August 1831. Søren Winkel. Daniel Simoni.
Aalborg Stiftstidende, 1831-08-15
Formedelst Forandring af Bopæl agter jeg, Undertegnede, strax underhaanden at sælge min iboende Gaard, paa Egholm, med sin hele tilhørende Eiendom, samt godt og vel indbjerget Høe og Tørv. Det paa Marken staaende Korn er af godt Udseende og Gaardens Bygninger ere vel vedligeholdte. Gaarden kan tiltrædes strax, naar man derom henvender sig til Undertegnede Eier. Egholm, den 8de August 1831. Christen Andersen.
Aalborg Stiftstidende, 1831-08-15
Nye Almanaker for 1832, a 1000 9 Rbd., tages 500 dag Rbd. 5 Mk., faaes hos Rottbøll Sadolin. Underhaanden skal sælges Stedet Redet i Hjallerup, Dronninglund Sogn, Hartkorn 7 Skpr., med eller uden Besætning. Gaarden er godt opbygget, og den dertilhørende Mark, EngGræslod og Tørvejord ligger tæt ved. Der kan saaes 5 Tdr. Rug, 3 Tdr. Byg og 6 Tdr. Havre, avles 24 Læs Høe, græsses 2 a 3 Bæster, 14 Fæ Kreature og 18 Faar. Eiendommen, forevises og accorderes med Eieren som boer i Stedet. Johanne Marie Poulsdatter.
Aalborg Stiftstidende, 1831-08-15
Licitation. Fredagen den 19de Dennes, Formiddag Kl. 10, bliver paa Aalborg Byetingstue, afholdt offentlig Licitation over Udførelsen af en Deel Reparationer paa Bleggaardens Vaaningshuus, efter Overslag, som forinden Licitationen henligger til Eftersyn paa Undertegnedes Contoir. Det bemærkes, at Overslagssummen er 385 Rbd. 1 Mk. 8 s. Aalborg, den 13de August 1831. Schmidt.
Aalborg Stiftstidende, 1831-08-15
Fredagen den 19de Dennes, Formiddag Kl. 10 1/2, bliver, paa Aalborg Byetingsstue, afholdt offentlig Licitation over Opførselsen af en Gangbroe, af kløvede Steen, over Aaen imellem Svingelen og Snedkermester Mourits Møller's Eiendom. Overslaget henligger forinden til Eftersyn paa Undertegnedes Contoir, og bemærkes det, at Overslagssummen er 145 Rbd. 4 Mk. Aalborg, den 13de August 1831. Schmidt.
Aalborg Stiftstidende, 1831-08-15
Auctioner. Onsdagen den 31te Dennes, Formiddag Kl. 10, bliver, paa Aalborg Byetingsstue, afholdt offentlig Auction over Bortforpagtningen paa 5 Aar, fra 1ste Januar 1832 at regne, af Vaaddrætstedet: Rødsleths Leede kaldet. Hvilket herved bekjendtgjøres. Aalborg, den 13de August 1831. Schmidt. Det Arel Sørensen og forhen afdøde Kones fælleds Boetilhørende, i Nørre-Sundby beliggende Sted, bliver stillet til Salg ved 3de offentlige Auctioner, nemlig: 1ste Auction, Løverdagen den 27de August næstkommende, 2den - - - 3die Septbr. 3die -- 10de - hver Dags Formiddag Kl. 10. De 2 første Auctioner afholdes paa Aalborg Byetingstue og den 3die i Stedet selv, naar Stedet ved 3die Auction er solgt bortsælges samme Dag Boets Løsøre og Effecter af alle Slags. Hvilket herved bekjendtgjøres. Aalborg, den 6te August 1831. Schmidt.
Aalborg Stiftstidende, 1831-08-15
Efter Begjæring af Hr. Procurator Holm, paa den almindelige Enkekasses Vegne, bliver paa Hobro Raadstue, Mandagen den 22de Dennes, Formiddag Kl. 11, afholdt offentlig Auction over Konge- og Kirke=Korntienden af forrige Niels Jensens Gaard i Grynnerup, af Hartkorn 3 Tdr. 5 Skpr. og vil absolut Bortsalg af fornævnte Tiende, der nu er den almindelige Enkekasse tilhørende, ved denne Auction finde Sted. Hvilket herved til Liebhaberes Efterretning bekjendtgjøres. Rinds Gislum Herreders Contoir i Hobroe, den 11te August 1831. Jansen.
Aalborg Stiftstidende, 1831-08-16
Politiske Efterretninger. Den imellem Holland og Belgien udbrudte Krig vil formodentlig snart faae en Ende, thi en mægtigere Trediemand er kommen med i Spillet. J den franske Moniteur af 4de August staaer en Artikel af følgende Jndhold: Jmorges har Kongen modtaget en Skrivelse fra Kongen i Belgien, der beder ham om Understøttelse med en Hær. Da Kongen, i Forbindelse med England, Østerrig, Preussen og Rusland, har anerkjendt Belgiens Uafhængighed og Neutralitet, og Omstændighederne kræve Hurtighed, saa opfylder han den belgiske Konges Forlangende og vil i Forbindelse med de øvrige store Magter skaffe de indgangne Forpligtelser Agtelse. Marschal Gerard commanderer Nordarmeen, som afmarscherer til Belgiens Understøttelse: Freden, som Kongen af Holland vilde forstyrre, skal bestyrkes.
Aalborg Stiftstidende, 1831-08-16
Under disse Omstændigheder vedbliver Ministeriet; det vil oppebie Kamrenes Svar paa Kongens Trontale.
Aalborg Stiftstidende, 1831-08-16
Den franske Armee, om hvis Jndrykkelse i Belgien man allerede i Paris har faaet telegraphisk Efterretning, bestaaer af omtrent 50000 Mand. Kongens Sønner, Hertugerne af Orleans og Nemours, ville tage Deel i Feldttoget, den første som Chef for en Husarbrigade, den sidste som Commandeur for et Linieregiment.
Aalborg Stiftstidende, 1831-08-16
J England havde man allerede Efterretning om den franske Regjerings Beslutning, og de ministerielle Blade forsikkre, at samme har Conferentsens fuldkomne bifald. Lidt i Modsigelse hermed synes det at være, naar de dernæst sige, at der er ingen Grund til at formode, at nogen af de store Fastlandsmagter har givet Kongen af Holland Haab om Understøttelse i et saadant Tilfælde, men at Franskmændenes uventede Jndfald kunde have Jndflydelse paa disse Magters Forhold. Den engelske Regjering har givet Admiral Codrington Ordre til at forene sin Eskadre i Dünerne, for at være færdig til at handle overeensstemmende med Omstændighederne; nogle ville endog paastaae, at han allerede har faaet Ordre til at afseile til Schelden.
Aalborg Stiftstidende, 1831-08-16
De Fægtninger som have fundet Sted mellem Hollænderne og Belgierne, have hidtil indskrænket sig til temmelig ubetydelige Skjermydsler, ved hvilke den meste Fordeel synes at have været paa de Førstes Side.
Aalborg Stiftstidende, 1831-08-16
Hvorledes Holland egentlig vil optage den franske Regjerings Beslutning, er endnu ikke bekiendt, kun saa meget vides at den franske og engelske Gesandts forenede Bestræbelser har formaaet General Chassetil indtil videre at udsætte sin Beslutning at bombardere Antverpen, hvor man allerede var i stor Fryge derfor. Vaabenstilstanden er paa dette Punkt fornyet indtil nærmere Ordre indløber fra Kong Vilhelm, hvilken formodentlig vil blive gunstig, da Staden er stillet under Frankrigs og Englands Beskyttelse.
Aalborg Stiftstidende, 1831-08-16
J Paris forefalde endnu stundom nogle tumultariske Scener, der tydelig tilkjendegive Folkets Jnteresse for den polske Sag. Den 3die August og Aftenen var atter en Sværm stimlet sammen foran Palais royal, som raabte: Polakkerne leve! Russerne døe. Gaarden og Haverne ere siden den Tid besatte med 2 Linie regimenter. Muligt dog, at saavel Republicanernes som Carlisternes Jntriguer, kan have nogen Deel i denne Begeistring, idet de ansee den som et Middel til at naae deres fælleds Maal, den nuværende Regjerings Fald. Sligt hørte nemlig, som bekjendt, i den første Revolution til de sædvanlige Partikunstgreb. Jøvrigt er det naturligt, at den belgiske Sag nu noget maa afdrage baade Regjeringens og Nationens Opmærksomhed fra de polske Anliggender, og nogle Blade sige reent ud, at Polakkerne maa have Taalmodighed for det Første.